text: Spillede spil under alvorlig retssag
  13 oktober 2011 kl. 06.44
  Dommer irettesatte en politiassistent i en alvorlig retssag i Kolding. Han sad og spillede spil på sin mobiltelefon, men skulle holde øje med tiltalt.
  Dommer: Gå ud af retssalen eller pak din telefon væk! Beskeden var klar, da dommeren i Kolding Ret stoppede retssagen for at høre, hvad politiassistenten lavede med telefonen. Det skriver Vejle Amts Folkeblad.
  
  Pinligt berørt
  Den irettesatte politiassistent blev pinlig berørt over episoden og skyndte sig at pakke telefonen væk, så retssagen kunne fortsætte.
  Han var ellers sammen med en kollega sat til at skulle holde øje med en 22-årig mand, der var tiltalt for forsøg på manddrab.
  